Realitybabens store sorg: Jeg mistede min far | Realityportalen
Af Jonas Sand - 2. apr. 2019 kl. 16:55
#BigBrother#JegerenCelebrity-Fåmigvækherfra#Kendte#Singleliv
Michella Evers og Anni Fønsby har selv haft kræften tæt på livet, og derfor støtter de op om Numse-Rasmus' projekt.
Numse-Rasmus har i den forbindelse fået støtte fra en stor del af den danske realityverden, hvor en række realitydeltagere har meldt sig som protektorer for projektet. En af dem er den tidligere ‘Big Brother’- og ‘Singleliv’-deltager Michella Evers.
– At vise næstekærlighed er en af de kernefaktorer, dette arrangement kendetegnes for. Jeg har selv mistet min far til kræft, og jeg kender flere og flere, der bliver fanget i sygdommens onde skæbne, siger hun og fortsætter:
– Jeg står derfor op for en god sag for at vise, at man kommer længst sammen. Så jeg skulle ikke blinke én gang, før jeg sagde ja til at være protektor for dette arrangement.
Anni Fønsby: Mistede min bedste ven
Anni Fønsby, der blandt andet har medvirket i ‘Erik og Anni Goes to Hollywood’ og ‘Jeg er en celebrity – få mig væk herfra’, har også valgt at takke ja til at støtte op om arrangementet.
Anni Fønsby støtter også op. (Foto: Bo Nymann)
– Jeg støtter Knæk Cancer, fordi jeg ikke tror, der findes en sygdom, som på samme måde gennem flere år har påvirket næsten hver eneste familie på den ene eller anden måde – enten i form af et tab af et familiemedlem eller i vennekredsen, siger hun og fortsætter:
– Jeg mistede selv min bedste ven, da han kun var 58 år. På trods af, at lægevidenskaben bliver dygtigere og dygtigere, er det stadig den sygdom, som koster flest liv. Så jeg kender til den smerte og håbløshed, som mange kræftpatienter og familiemedlemmer har.
Hun gør det klart, at man i hendes øjne aldrig kan samle nok penge ind til Knæk Cancer.
– Uanset størrelsen på de summer, der bliver doneret, vil det beløb aldrig kunne blive for stort. Det er i vores alles interesse, at forskningen forsætter med forstærket niveau, så vi og vores børn samt kommenede generationer kan opleve, at flere kræftpatienterne bliver helbredt, slår hun fast.